Fuq l-inizjattiva tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà, il-Kunsill illum qabel li l-kap tal-Missjoni tar-Repubblika Bolivarjana tal-Venezwela għall-Unjoni Ewropea jiġi ddikjarat persona non grata . Din hija tweġiba għad-deċiżjoni tal-gvern tal-Venezwela li jiddikjara l-kap tad-delegazzjoni tal-UE għall-Venezwela bħala persona non grata . L-UE tqis li din id-dikjarazzjoni mhija bl-ebda mod iġġustifikata u tmur kontra l-objettiv tal-UE li tiżviluppa relazzjonijiet u tibni sħubiji f'pajjiżi terzi.